Diari Oficial de la Generalitat Valenciana


Sumari del DOGV 6079, del 14-08-2009 (2009/8772)

Juicio ordinario 000155/2007. Notificación de la sentencia a Herederos de Jorge Miguel Socorro y otros.
-------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8772


Data del document
:   12-01-2009

Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Juicio ordinario 000155/2007. Notificación de la sentencia a Herederos de Jorge Miguel Socorro y otros. [2009/8772]  
Procediment: judici ordinari 000155/9332 HF  
Demandant: Sindicatura de la Fallida de Caja Crédito de Alcoy.  
Procurador: José Blasco Pla.  
Lletrat: Andrés Monllor Carbonell.  
Demandat: hereus de Jorge Miguel Socorro, Norma Sánchez i Óscar Miguel Sánchez.  
Procuradors: Antonio Penades Martínez i Rafael Palmer Peidró.  
Lletrats: Roberto García Llorens i Marco A. Moncho Puig.  
Nieves Martín Rincón, secretària del Jutjat de Primera Instància número 2 d'Alcoi (Alacant), fa saber:  
Atés que es desconeix el domicili o la residència actuals del demandat, els hereus de Jorge Miguel Socorro, per provisió del dia de la data, la jutgessa, de conformitat amb el que disposen els articles a 156.4 i 164 de la Llei 1/2000, d'Enjudiciament Civil, ha disposat publicar este edicte al tauler d'anuncis del Jutjat per a dur a efecte la diligència de notificació, sent la resolució que s'ha de notificar la que es transcriu tot seguit:  
«Sentència  
Alcoi, 12 de gener de 2009.  
Judici ordinari número 155/2007  
Objecte: reclamació de quantitat.  
Jutgessa: Regina Selva Santoyo.  
Demandant: Sindicatura de la Fallida de la Caja de Crédito de Alcoy.  
Demandat: herència jacent de Jorge Miguel Socorro, Norma Sánchez i Óscar Miguel Sánchez.  
Antecedents de fet:  
Primer. El procurador dels tribunals, el senyor Blasco Pla, va presentar la demanda el dia 2 de març de 2007, en nom i representació de la Sindicatura de la Fallida de la Caja de Crédito de Alcoy en la qual sol·licita que es condemne els demandats a pagar la quantitat de 7.340,14 euros, més els interessos i les costes dels procés.  
Segon. Admesa a tràmit la demanda mitjançant interlocutòria de data 7 de març de 2007, es va traslladar la còpia de la demanda i dels documents aportats a la part demandada. Es va citar esta perquè fera la contestació en el termini de vint dies hàbils comptadors des de la citació.  
Tercer. La part demandada, l'herència jacent de Jorge Miguel Socorro, va ser declarada en situació de rebel·lia processal en data 12 de febrer de 2008.  
Les parts demandades, Norma Sánchez i Óscar Miguel Sánchez, van presentar la contestació el dia 12 d'abril de 2007 i 30 de juliol de 2007, en la qual s'oposen a la demanda presentada i sol·liciten que es dicte sentència que absolga Norma Sánchez i Óscar Miguel Sánchez, amb imposició expressa de les costes a la part actora.  
Quart. El dia 2 d'abril de 2008, amb assistència d'ambdues parts es fa l'audiència prèvia. Ambdues parts es van ratificar en els seus escrits i van sol·licitar la pràctica de prova que consta en les actuacions.  
La dita prova va ser practicada el dia 21 de maig de 2008, en l'acte del judici.  
Cinqué. En la tramitació d'este procediment s'han observat i complit les prescripcions legals.  
Fonaments de dret  
Primer. El procurador dels tribunals, el senyor Blasco Pla, va presentar demanda en nom i representació de la Sindicatura de la Fallida de la Caja de Crédito de Alcoy, en la qual sol·licita que es condemne els demandats a pagar la quantitat de 7.340,14 euros, més els interessos i les costes del procés, ja que entén que tots ells són hereus de Jorge Miguel Socorro, el qual havia subscrit amb la Caja de Crédito de Alcoy, un préstec per import de 450.000 pessetes (2.704,56 euros), incomplint el senyor Miguel Socorro el seu deure de pagar el préstec, devent un total de 7.340,14 euros, en concepte de capital i d'interessos remuneratoris; el qual va morir.  
La part demandada, Norma Sánchez, sol·licita la desestimació de la demanda, ja que esta al·lega que no és hereva del seu marit finat.  
La part demandada, Óscar Miguel Sánchez, al·lega en primer lloc la falta de legitimació passiva, atés que ell mateix no va ser demandat en el procés monitori del qual s'ha derivat l'actual procediment ordinari. Així mateix, al·lega que no és hereu del seu pare.  
Segon. D'acord amb la prova practicada, han quedat acreditats els fets següents:  
Que en data 29 de juny de 1993, Jorge Miguel Socorro, va subscriure amb la Caja de Crédito de Alcoy, una pòlissa de préstec per import de 450.000 pessetes (2.704,56 euros), i es va pactar un interés remuneratori del 18% anual, i el pagament de 24 mensualitats de 18.750 pessetes el venciment del qual seria el mes de juny de 1995, amb un interés de demora en cas d'impagament de deu punts més sobre l'interés concertat.  
Que Jorge Miguel Socorro no va pagar les mensualitats del préstec, devent la quantitat per capital de 2.591,87 euros, més 466,52 euros per interessos al tipus anual pactat, més els interessos remuneratoris que pugen a la quantitat de 4.281,75 euros, cosa que fa un total degut de 7.340,14 euros.  
Que el dia 14 d'abril de 2001 va morir Jorge Miguel Socorro.  
Això ha quedat acreditat per la documentació aportada juntament amb la demanda monitòria, com també per l'interrogatori en el judici de l'herència jacent de Jorge Miguel Socorro.  
Tercer. Respecte a l'excepció de falta de legitimació passiva al·legada per Óscar Miguel, ja que ell mateix no va ser demandat en el procés monitori del qual prové este procediment, s'ha de dir que l'article 818.2 de la LEC diu que "quan l'import de la reclamació excedisca de la dita quantitat, si el peticionari no interposara la demanda corresponent dins del termini d'un mes des del trasllat de l'escrit d'oposició, se sobreseuran les actuacions i es condemnarà en costes el creditor. Si presenta la demanda, se'n traslladarà al demandat, d'acord amb el que preveuen els articles 404 i següents d'esta llei".  
Esta jutjadora entén que la causa d'oposició plantejada no consisteix, en realitat, en l'excepció de falta de legitimació passiva, per bé que així siga denominada, ja que esta fa referència al fet que el subjecte demandat no és titular de la relació jurídica controvertida, quan el que en realitat invoca la part demandada és que no puga ser portat a judici perquè no va ser demandat ni requerit de pagament en el procés monitori anterior de qual prové este plet.  
En este sentit, considere que la causa d'oposició no pot prosperar, ja que la part demandant pot, al presentar la demandat de judici ordinari, demandar més persones que les inicialment demandades en el procediment monitori, ja que a l'única cosa que obliga l'article abans citat és a demandar el demandat en el judici monitori, sense que impedisca que es demanden altres persones posteriorment en la demanda de judici ordinari, perquè així ho crega convenient.  
Quart. D'acord amb el que estableix l'article 1.088 del Codi Civil, les obligacions consisteixen a donar, fer, o no fer alguna cosa; i l'article 1.091 CC estableix que les obligacions que naixen dels contractes tenen força de llei entre els contractants, i han de complir-se d'acord amb estos. Existeix el contracte, segons l'article 1.254 CC, quan una o diverses persones consenten a obligar-se, respecte d'una altra o altres, o a donar alguna cosa o prestar algun servici, sense que puga deixar-se a l'arbitri d'algun dels contractants el compliment d'este, tal com es desprén de l'article 1.256 CC. Finalment, les obligacions s'extingeixen, segons l'article 1.156 CC pel pagament o compliment d'estes.  
En este cas entenc que entre Jorge Miguel i la Caja de Crédito de Alcoy d'este procés ha existit un contracte de préstec. D'acord amb els fets provats, la Caja de Crédito de Alcoy va complir les obligacions que es derivaven del contracte esmentat, com era l'entrega del capital del préstec; ara bé, Jorge Miguel Socorro no va complir les seues, concretament, el pagament de les mensualitats pactades en la pòlissa de préstec, de manera que l'obligació de pagament d'estes continua existint hui dia per a la demandada, que deu un total de 7.340.14 euros.  
En conclusió, pertoca declarar, d'acord amb el contracte existent entre les parts, que Jorge Miguel Socorro ha incomplit la seua obligació de pagar les quantitats degudes a l'actora com a conseqüència de l'ús de la targeta de crèdit per part seua i cal condemnar-lo a pagar-les a la part actora.  
A continuació, i atés que Miguel Socorro ha mort, s'ha de determinar si els demandats han de respondre del deute esmentat com a hereus d'ell.  
Quant a la part demandada, l'herència jacent de Jorge Miguel Socorro, tenint en compte que esta ha sigut declarada en rebel·lia, com també que se la considera confessa de totes les preguntes que se li han fet, ha d'estimar que esta és hereva del finat i que, per tant, ha de respondre del seu deute.  
Respecte a Norma Sánchez i Óscar Miguel, els qual al·leguen que ells no són hereus del finat, ja que no han acceptat ni expressament ni tàcticament l'herència, hem de dir el que segueix:  
L'article 999 del CC, estableix els dos tipus d'acceptació de l'herència que existeixen, l'expressa i la tàcita. En este cas hem de centrar-nos en l'acceptació tàcita, que requereix "actes que suposen necessàriament la voluntat d'acceptar, o que no hi hauria dret a executar, sinó amb la qualitat d'hereu. Els actes de mera conservació o administració provisional no impliquen l'acceptació de l'herència, si amb estos no s'ha pres el títol o la qualitat d'hereu".  
En este cas, es la part actora la que ha d'acreditar que els demandats persones físiques han acceptat expressament l'herència, la qual cosa no s'ha produït en este cas. I pel que fa a l'acceptació tàcita, tampoc la part actora ha provat que la senyora Sánchez o el senyor Miguel hagen dut a terme actes que suposen l'acceptació de l'herència, ja que el demandant ha considerat que pel mer fet de ser l'esposa i el fill del finat, estos han de respondre dels deutes del marit i pare, fet que en este cas és inadmissible.  
Així mateix, la jurisprudència com la SAP de Madrid de 23 d'abril de 2004 estableix que: "D'altra banda, no es pot entendre que hi hagué acceptació tàcita pel mer fet de deixar passar el temps sense acceptar-la, ja que l'acceptació i la repudiació no està subjecte a un altre termini que el que preveu l'article 1495 YG, com va dir la sentència del Tribunal Suprem de 15 de novembre de 1985 i per a valer-se'n, cal que el tercer interessat exercisca acció judicial reclamant al cridat a l'herència perquè es pronuncie en un sentit o en altre, tal com així ho recorda la sentència apel·lada, circumstància que no ha concorregut en el cas present". Per tant, el fet que hagen transcorregut uns quants anys sense que l'esposa i el fill hagen acceptat expressament l'herència, no significa que l'hagen acceptada tàcitament.  
Pel que fa als actes que han al·legat l'actora en les conclusions com aquells que demostrarien que la senyora Sánchez i el senyor Miguel han acceptat l'herència, esta no ha provat res, ja que no ha acreditat on han viscut, si el finat cobrava algun tipus de nòmina o pensió en el moment de la mort i si estos diners van ser usat pels demandats. Tampoc ha provat si hi havia béns mobles propietat dle demandat, ja qu la mera suposició de la seua existència, evidentment no és prou. I quant al fet d'haver ocultat béns, tampoc s'ha dit de quins béns es tracta i com s'ha ocultat.  
En conclusió, no pot considerar-se la senyora Sánchez ni el senyor Miguel com a hereus del finat, ja que no consta acreditat que no hagen acceptat l'herència ni expressament ni tàcitament, perquè no s'ha provat cap acte en este sentit.  
Cinqué. Pel que fa la quantitat reclamada, pertoca establir l'interés previst en els articles 1.100, 1.101 i 1.108 del CC des de la interposició de la demanda.  
Sisé. En aplicació de l'article 394 de la Llei d'Enjudiciament Civil, pertoca imposar de la demanda presentada contra l'herència jacent de Jorge Miguel Socorro les costes d'este procés a la part demandada.  
En aplicació de l'article 394 de la Llei d'Enjudiciament Civil, pertoca imposar de la demanda presentada contra los Norma Sánchez i Óscar Miguel Socorro les costes d'este procés a la part demandant.  
Dispositiva  
Estime la demanda de la Sindicatura de la Fallida de la Caja de Crédito de Alcoy contra l'herència jacent de Jorge Miguel Socorro, i condemne l'herència jacent de Jorge Miguel Socorro a pagar a la Sindicatura de la Fallida de la Caja de Crédito de Alcoy la quantitat de 7.340,14 euros, més els interessos legals i les costes del procés.  
Desestime la demanda de la Sindicatura de la Fallida de la Caja de Crédito de Alcoy contra Norma Sánchez i Óscar Miguel Sánchez, amb imposició de les costes a la part actora.  
Contra esta sentència podrà interposar-se un recurs d'apel·lació davant la Sala Civil de l'Audiència Provincial d'Alacant; recurs que caldrà presentar en este Jutjat en el termini de cinc dies des de la seua notificació.  
Lliureu una testimoniança d'esta resolució perquè s'unisca a les actuacions principals i porteu-ne l'original al llibre de sentències del Jutjat.  
Notifiqueu esta resolució a les representacions processals de les parts.  
Esta és la meua sentència que pronuncie, mane i firme.  
Firmades i rubricades.»  
El que s'ha dit adés concorda bé i amb fidelitat amb l'original al qual em remet i, perquè conste, lliure este edicte.  
Alcoi, 12 de gener de 2009.- La secretària judicial: Nieves Martín Rincón.